Diari Oficial de la Generalitat Valenciana


Sumari del DOGV 7066, del 12-07-2013 (2013/7146)

Notificació de la sentència dictada en el procediment de modificació de mesures número 546/2011.
------------------------------------------------------------------------------------------------

### Dades del document

Número de DOGV
:   7066

Data del DOGV
:   12-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7146


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de modificació de mesures número 546/2011. [2013/7146]  
Modificació de mesures supòsit contenciós 000546/2011  
De: Rafael Sánchez Tevar.  
Procurador: José Luis Gil Valero.  
Contra: Isabel María Pomares Illescas.  
Procurador/a: -  
Sandra Escobar Naredo, secretària del Jutjat de Primera Instància i Instrucció número 3 d'Elda (Alacant).  
En el present procediment modificació mesures 546/2011, seguit a instàncies de Rafael Sánchez Tevar contra Isabel María Pomares Illescas, s'ha dictat sentència la part dispositiva de la qual és del tenor literal següent:  
«Sentència número 191/2012  
Elda, 12 de novembre de 2012  
Vistes per mi, Leandro Blanco García-Lomas, jutge del Jutjat de Primera Instància i Instrucció número 3 d'Elda i el seu partit, les presents actuacions de mesures fills extramatrimonials contenciós, seguides davant d'este Jutjat amb el número 546/2011 a instància de Rafael Sánchez Medina, representat pel procurador José Luis Gil Valero i assistit pel lletrat Francisco Castro Medina, contra Isabel María Pomares Illescas, sense assistència ni representació en este procediment, per la qual cosa se l'ha declarat en situació de rebel·lia processal, havent versat les presents actuacions sobre regulació de les relacions paternofilials, dicte la present sentència.  
Dispositiva  
Estime parcialment la demanda interposada pel procurador dels tribunals José Luis Gil Valero, en nom i representació de Rafael Sánchez Tévar, contra Isabel María Pomares Illescas, i acorde:  
  
- Guarda i custòdia: s'atorga al pare, Rafael Sánchez Tévar, la guarda i custòdia dels fills comuns menors d'edat, i la pàtria potestat serà compartida per ambdós progenitors.  
- Règim de visites a favor del progenitor no custodi: no pertoca pronunciament sobre este aspecte, sense perjuí que puga demanar-se per la part demandada en un altre procediment el restabliment d'un règim de visites, una vegada acreditat el restabliment de relacions entre la mare, Isabel María Pomares Illescas, i els seus fills.  
- Pensió d'aliments: es fixa una pensió d'aliments a càrrec d'Isabel María Pomares Illescas i a favor dels fills per un import de 150 euros mensuals, pagadora per mensualitats avançades, tots els dies 1 de cada mes i per mitjà d'ingressos que haurà de realitzar en el compte que a este efecte designe Rafael Sánchez Tévar. La dita quantitat s'incrementarà en funció de la variació que experimente l'índex de preus al consum que publique l'Institut Nacional d'Estadística o el que el substituïsca i corresponent a l'any complet natural anterior.  
- Gastos extraordinaris: els gastos extraordinaris que ocasione la filla per metges i farmacèutics no coberts per la Seguretat Social, òptics, ortopèdics, classes extraordinàries, i semblants, seran satisfets a parts iguals per ambdós progenitors.  
- Ús i gaudi: respecte del que era domicili conjugal, siti al carrer de Juan Milla, número 35, 3r, esquerra, de la localitat de Petrer, l'ús i gaudi correspon a R., C. i S., i a son pare, Rafael Sánchez Tévar.  
  
No pertoca la imposició de costes.  
Notifiqueu esta sentència a les parts.   
Esta sentència és susceptible del recurs d'apel·lació. El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna (art. 457.2 LEC). De conformitat amb la disposició addicional 15a de la Llei Orgànica del Poder Judicial, modificada per la Llei Orgànica 1/2009, de 3 de novembre, és necessari que, amb caràcter previ a l'admissió del recurs, es consigne en el compte de consignacions i depòsits del Jutjat la quantitat de 50 euros en concepte de depòsit per a recórrer.  
Esta la meua sentència, que jutjant definitivament en primera instància, pronuncie, mane i firme.»  
I atés que la persona demandada, Isabel María Pomares Illescas, es troba en parador desconegut, s'expedix el present a fi que li valga de notificació de forma deguda.  
  
Elda, 26 de juny de 2013.- La secretària judicial: Sandra Escobar Naredo.